PIB Headquarters
कोविड-19 पर पीआईबी का बुलेटिन
• भारत में दैनिक नए मामले और घटकर 1.65 लाख हुए, मामलों में लगातार गिरावट का रुझान जारी।
• पिछले 46 दिनों में दैनिक नए मामले सबसे कम आए।
• रोगियों के ठीक होने की दर बढ़कर 91.25 प्रतिशत हो गई।
• दैनिक पॉजिटिविटी दर 8.02 प्रतिशत है। यह लगातार छठे दिन 10 प्रतिशत से कम बनी हुई है।
• पिछले 24 घंटों में 30.35 लाख  से ज्यादा वैक्सीन की खुराक दी गईं।
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
भारत में दैनिक नए मामले और घटकर 1.65 लाख हुए, मामलों में लगातार गिरावट का रुझान जारी; पिछले 46 दिनों में दैनिक नए मामले सबसे कम आए
पिछले 24 घंटों में 30.35 लाख  से ज्यादा वैक्सीन की खुराक दी गईं
• पिछले 24 घंटों में सक्रिय मामलों में 1,14,,216 की गिरावट देखने को मिली और देश में अब कुल पॉजिटिव मामलों में से सिर्फ 7.58 प्रतिशत सक्रिय मामले हैं।
• दैनिक नए मामलों में लगातार गिरावट के साथ देश में लगातार तीसरे दिन भी 2 लाख से कम दैनिक नए मामले दर्ज किए गए हैं।
• पिछले 24 घंटों में 1,65,553 दैनिक नए मामले दर्ज किए गए। लगातार 17वें दिन भारत में कोविड से ठीक होने वालों की संख्या दैनिक नए मामलों से अधिक रही।
• पिछले 24 घंटों में 2,76,309 लोग ठीक हुए। पिछले 24 घंटों के दौरान, दैनिक नए मामलों की तुलना में 1,10,756 ज्यादा लोग ठीक हुए।
• महामारी की शुरुआत के बाद कुल संक्रमित लोगों में से 2,54,54,320 लोग कोविड-19 से ठीक हो चुके हैं और पिछले 24 घंटों में 2,76,309 लोग ठीक हुए। इससे रोगियों के ठीक होने की कुल दर 91.25 प्रतिशत हो गई।
• दैनिक पॉजिटिविटी दर में कमी आई है और यह आज 8.02 प्रतिशत रही। यह लगातार छठे दिन 10 प्रतिशत से कम बनी हुई है। देशव्यापी टीकाकरण अभियान के तहत, आज देश में कोविड-19 टीके की दी गई खुराक की कुल संख्या 21.20 करोड़ से अधिक हो गई।
• आज सुबह 7 बजे तक की अंतरिम रिपोर्ट के अनुसार, 30,07,831 सत्रों के माध्यम से वैक्सीन की कुल 21,20,66,614 खुराक दी जा चुकी हैं। पिछले 24 घंटों में वैक्सीन की 30.35 लाख  से ज्यादा खुराक दी गई हैं।
अधिक जानकारी के लिए पढ़ें-https://pib.gov.in/PressReleasePage.aspx?PRID=1722871
कोविड वैक्सीन आवंटन पर अपडेट; जून 2021 के लिए राष्ट्रीय कोविड टीकाकरण के लिए लगभग 12 करोड़ खुराक उपलब्ध होंगी
जून 2021 के महीने के लिए स्वास्थ्यकर्मियों , फ्रंट-लाइन वर्कर्स  और 45 वर्ष+ और उससे अधिक आयु वर्ग के व्यक्तियों के प्राथमिकता समूह के टीकाकरण के लिए भारत सरकार से निःशुल्क आपूर्ति के रूप में राज्यों और केंद्र शासित प्रदेशों को कोविड टीके की 6.09 करोड़  खुराक की आपूर्ति की जाएगी। इसके अलावा, राज्य/केंद्र शासित प्रदेशों और निजी अस्पतालों द्वारा प्रत्यक्ष खरीद के लिए 5.86 करोड़  से अधिक खुराक उपलब्ध होंगी। इसलिए, जून 2021 में राष्ट्रीय कोविड टीकाकरण कार्यक्रम के लिए करीब 12 करोड़  खुराक उपलब्ध होंगी।
अधिक जानकारी के लिए पढ़ें-https://pib.gov.in/PressReleasePage.aspx?PRID=1722951
कोविड राहत सामग्री पर नवीनतम जानकारी
भारत सरकार को 27 अप्रैल, 2021 से विभिन्न देशों/संगठनों से कोविड-19 राहत चिकित्सा आपूर्तियों और उपकरणों का अंतरराष्ट्रीय सहयोग मिल रहा है। इन्हें राज्यों और केंद्र शासित प्रदेशों को तत्काल भेजा/वितरित किया जा रहा है।
27 अप्रैल, 2021 से 29 मई, 2021 तक कुल मिलाकर 18,265 ऑक्सीजन कंसन्ट्रेटर, 19,085 ऑक्सीजन सिलेंडर, 19 ऑक्सीजन उत्पादन संयंत्र, 15,256 वेंटिलेटर/बीआईपीएपी, ~7.7 लाख रेमडेसिवर शीशियों, ~12 लाख फेविपिराविर टैबलेट को सड़क और वायु मार्ग के माध्यम से वितरित किया गया/भेजा गया है।
अधिक जानकारी के लिए पढ़ें-https://pib.gov.in/PressReleasePage.aspx?PRID=1722983
आपातकालीन क्रेडिट लाइन गारंटी योजना  का विस्तार- ऑनसाइट ऑक्सीजन उत्पादन के लिए ईसीएलजीएस 4.0, ईसीएलजीएस 3.0 का व्यापक कवरेज और ईसीएलजीएस 1.0 के स्वरूप में वृद्धि
कोविड-19 महामारी की दूसरी लहर के कारण अर्थव्यवस्था के विभिन्न क्षेत्रों के व्यवसायों में हुए व्यवधानों को ध्यान में रखते हुए सरकार ने आपातकालीन क्रेडिट लाइन गारंटी योजना के दायरे को और बढ़ा दिया है। ईसीएलजीएस में किए गए ये संशोधन सूक्ष्म, लघु एवं मध्यम उद्यमों  को अतिरिक्त सहायता प्रदान करते हुए, आजीविका को सुरक्षित करते हुए और व्यावसायिक गतिविधियों को निर्बाध रूप से दोबारा शुरू करते हुए ईसीएलजीएस की उपयोगिता और प्रभाव को मजबूत करेंगे। इन बदलावों से उचित शर्तों पर संस्थागत ऋण के प्रवाह में और सुविधा होगी।
अधिक जानकारी के लिए पढ़ें-https://pib.gov.in/PressReleasePage.aspx?PRID=1722892
राष्ट्रीय हेल्पलाइन नंबरों के बारे में जागरूकता बढ़ाने के लिए एडवाइजरी
सूचना और प्रसारण मंत्रालय ने आज सभी निजी टेलीविजन चैनलों को एक टिकर के जरिए या ऐसे तरीकों से, जिन्हें वे उपयुक्त समझते हैं, समय-समय पर विशेषकर प्राइम टाइम के दौरान निम्नलिखित राष्ट्रीय हेल्पलाइन नंबरों के बारे में जागरूकता बढ़ाने के लिए एडवाइजरी जारी की है।
|
|
1075
|
|
स्वास्थ्य एवं परिवार कल्याण मंत्रालय का राष्ट्रीय हेल्पलाइन नंबर
|
|
1098
|
|
महिला एवं बाल विकास मंत्रालय का बाल हेल्पलाइन नंबर
|
|
14567
|
|
सामाजिक न्याय और अधिकारिता मंत्रालय का वरिष्ठ नागरिक हेल्पलाइन नंबर

|
|
08046110007
|
|
मनोवैज्ञानिक सहायता के लिए निमहांस का हेल्पलाइन नंबर
ये राष्ट्रीय हेल्पलाइन नंबर देश के नागरिकों के हित में सरकार द्वारा बनाए और प्रचारित किए गए थे।
अधिक जानकारी के लिए पढ़ें- https://pib.gov.in/PressReleasePage.aspx?PRID=1722976
श्रम मंत्रालय ने कोविड-19 के चलते मरने वाले श्रमिकों के आश्रितों के लिए बड़ी सामाजिक सुरक्षा राहत की घोषणा की
श्रम और रोजगार मंत्रालय ने ईएसआईसी और ईपीएफओ योजनाओं के माध्यम से श्रमिकों के लिए अतिरिक्त लाभों की घोषणा की है, जिससे कोविड-19 महामारी के चलते मौत की घटनाओं में बढ़ोतरी के कारण उनके परिवार के सदस्यों की बेहतरी के बारे में श्रमिकों के डर और चिंता का समाधान किया जा सके। नियोक्ता के हिस्से में अतिरिक्त खर्च डाले बगैर कर्मचारियों को ज्यादा सामाजिक सुरक्षा दिलाने की उम्मीद की गई है।
अधिक जानकारी के लिए पढ़ें- https://pib.gov.in/PressReleasePage.aspx?PRID=1722967
ऑक्सीजन एक्सप्रेस ने देश में 21392 एमटी से अधिक तरल मेडिकल ऑक्सीजन की डिलीवरी की
भारतीय रेलवे देश के विभिन्न राज्यों में तरल मेडिकल ऑक्सीजन  पहुंचाना जारी रखे हुए है। भारतीय रेलवे ने अभी तक देश के विभिन्न राज्यों में 1274 से अधिक टैंकरों में 21392 मीट्रिक टन तरल मेडिकल ऑक्सीजन  पहुंचाई गई है।
यह उल्लेखनीय है कि अब तक 313 ऑक्सीजन एक्सप्रेस ने अपनी यात्रा पूरी कर विभिन्न राज्यों को राहत पहुंचाई है।
अधिक जानकारी के लिए पढ़ें-https://pib.gov.in/PressReleasePage.aspx?PRID=1722909
श्री धर्मेंद्र प्रधान ने विशाखापत्तनम में राष्ट्रीय इस्पात निगम लिमिटेड के जंबो कोविड-केयर सेंटर का उद्घाटन किया; इसे सहकारी संघवाद का प्रतीक बताया
पेट्रोलियम और प्राकृतिक गैस एवं इस्पात मंत्री श्री धर्मेंद्र प्रधान ने आज राष्ट्रीय इस्पात निगम लिमिटेड, विशाखापत्तनम स्टील प्लांट टाउनशिप में ऑक्सीजन युक्त 300 बिस्तरों की सुविधा के साथ जंबो कोविड-केयर सेंटर के पहले चरण को राष्ट्र को समर्पित किया। इस वर्चुअल उद्घाटन समारोह में इस्पात राज्य मंत्री श्री फग्गन सिंह कुलस्ते, आंध्र प्रदेश के उपमुख्यमंत्री एवं स्वास्थ्य मंत्री श्री ए. काली कृष्ण श्रीनिवास, आंध्र प्रदेश के उद्योग एवं वाणिज्य मंत्री श्री एम. गौतम रेड्डी, आंध्र प्रदेश के पंचायती राज एवं ग्रामीण विकास, खान तथा भूविज्ञान मंत्री श्री पी. रामचंद्र रेड्डी, संसद सदस्य और विधायक, इस्पात मंत्रालय के सचिव, भारत सरकार और आंध्र प्रदेश सरकार तथा राष्ट्रीय इस्पात निगम लिमिटेड के अधिकारी भी उपस्थित थे।
अधिक जानकारी के लिए पढ़ें- https://pib.gov.in/PressReleasePage.aspx?PRID=1722891